**Struktura in objava odprtega kurikula**

1. **Izobraževalni program: LESARSKI TEHNIK (pti)**
2. **Namen in cilji odprtega kurikula**
3. **Utemeljitev**

* Navajanje dijakov na raziskovalno delo in v praksi potrebne tehnološke preizkuse (vaje).
* Izražene potrebe delodajalcev, da se je dijak sposoben spoprijeti s projekti iz prakse.

1. **Splošni cilji in poklicne kompetence odprtega kurikula**

**Splošni cilji**

* Celostno gledanje na materiale in tehnologijo kot vir onesnaženja okolja in spodbujanje kritičnega razmišljanja pri izbiri.
* Spodbujanje samostojne izvedbe konkretnega dela, preizkusa ali projekta od idejne zamisli do izdelave in promocije rezultatov.

**Poklicne kompetence**

Dijak je zmožen:

* Opraviti vse osnovne preizkuse materialov in tehnološke meritve, ki jih zahteva praktično delo v proizvodnji.
* Realizirati projekt iz prakse od idejnih rešitev, pripraviti potrebno dokumentacije in izdelati prototip.

1. **Razporeditev odprtega kurikula po letnikih in način izvedbe**

|  |  |  |
| --- | --- | --- |
| 242 ur odprtega kurikula | 1. letnik | 2. letnik |
| delež OK | 121ur (50%) | 121ur (50%) |
| modul OK | Strokovni praktikum | Projekti iz prakse |

**Strokovni praktikum** se opravlja kot vaje ob CNC stroju in laboratorijske vaje v strokovni učilnici s pomočjo raziskovalne opreme za lesarsko tehnologijo. Modul je v programu obvezen.

**Projekti iz prakse** se izvajajo v sodelovanju z delodajalcem (obrtnikom), ki je hkrati naročnik projekta in poleg učitelja mentor. Realizacija projekta poteka v obliki individualnih vaj dijakov in izdelava vzorca. Projekt se zaključi z javno predstavitvijo dijaka. Modul je v programu obvezen.

1. **Moduli odprtega kurikula:**

|  |  |
| --- | --- |
| **Modul odprtega kurikula** | **Poklicne kompetence** |
| STROKOVNI PRAKTIKUM | **Dijak je zmožen**   * narisati risbo v CAD programu, izdelati program v CAM programu in opraviti obdelavo na CNC stroju * mikroskopirati les * izmeriti oz. določiti vlažnost lesa in ugotoviti primernost vlažnosti za vrsto izdelka * opraviti operativne preizkuse lepil in meritve pri lepljenju * opraviti laboratorijske meritve in preizkuse na premaznih sredstvih * opraviti tehnološke meritve v površinski obdelavi |
| PROJEKTI IZ PRAKSE | **Dijak je zmožen**:   * upoštevati izhodiščne in robne pogoje naročnika ter po potrebi zbrati potrebne informacije na terenu * iskati izvedljive idejne rešitve in jih strokovno in podjetno predstaviti naročniku ter dogovoriti sprejemljivo rešitev * stranki predlagati ustrezne materiale (vzorci) ter po katalogih dobaviteljev izbrati vse osnovne in pomožne materiale * pripraviti vso potrebno konstrukcijsko, tehnološko in operativno dokumentacijo za projekt * izračunati kalkulacijo in zagovarjati ceno svoje storitve * izdelati maketo oz. vzorec izdelka, ki je rezultat njegovega projekta (odvisno od velikosti in zahtevnosti projekta) * kritično analizirati svoje delo in razmišljati o morebitnih boljših rešitvah, ki so se mu porodile ob delu * javno predstaviti in zagovarjati svoj projekt |

Vodja PUZ lesarstvo:

Bojan Kovačič